Document ID: 32010R0086

РЕГЛАМЕНТ (ЕС) № 86/2010 НА КОМИСИЯТА
от 29 януари 2010 година
за изменение на приложение I към Регламент (ЕО) № 1005/2008 на Съвета относно определението за „продукти на рибарството“ и за изменение на Регламент (ЕО) № 1010/2009 на Комисията относно обмена на информацията за инспекциите на съдове на трети страни и административните договорености за сертификатите за улов
ЕВРОПЕЙСКАТА КОМИСИЯ,
като взе предвид Договора за Европейския съюз и Договора за функционирането на Европейския съюз,
като взе предвид Регламент (ЕО) № 1005/2008 на Съвета (1) от 29 септември 2008 г. за създаване на система на Общността за предотвратяване, възпиране и премахване на незаконния, недеклариран и нерегулиран риболов, и по-специално член 9, параграф 1, член 12, параграф 5, член 51, параграф 3 и член 52 от него,
като има предвид, че:
(1)
Регламент (ЕО) № 1005/2008 се отнася за риболовните продукти, които попадат в категорията на определението, дадено в член 2 от него. Приложение I към настоящия регламент изброява продуктите, изключени от определението на продукти на рибарството. Този списък може да бъде ревизиран всяка година и сега трябва да бъде изменен въз основа на новата информация, събрана по линия на административното сътрудничество с трети страни, предвидено в член 20, параграф 4 от Регламент (ЕО) № 1005/2008.
(2)
Регламент (ЕО) № 1010/2009 (2) от 22 октомври 2009 година за определяне на подробни правила за прилагането на Регламент (ЕО) № 1005/2008 установява, измежду другото, критерии за провеждането на пристанищни инспекции от държавите-членки. За да могат държавите-членки да прилагат критериите за инспекция, изложени в член 4, буква в) и г) от този регламент, информацията относно инспекциите на съдовете на трета държава трябва да бъде предадена по електронен път на Комисията, която ще предостави тази информация на други държави-членки.
(3)
Административните договорености, съгласно които се установяват, валидират или предават по електронен път сертификатите за улов, се заменят с електронни системи за проследяване, осигуряващи същата степен на контрол от страна на органите, изброени в приложение IX към Регламент (ЕО) № 1010/2009. Тъй като новите административни договорености са съгласувани, това приложение трябва да бъде актуализирано.
(4)
Регламенти (ЕО) № 1005/2008 и (ЕО) № 1010/2009 следва съответно да бъдат изменени.
(5)
Предвидените в настоящия регламент мерки са в съответствие със становището на Управителния комитет по рибарство и аквакултури,
ПРИЕ НАСТОЯЩИЯ РЕГЛАМЕНТ:
Член 1
Изменения на Регламент (ЕО) № 1005/2008
Приложение I към Регламент (ЕО) № 1005/2008 се изменя съобразно приложение I към настоящия регламент.
Член 2
Изменения на Регламент (ЕО) № 1010/2009
Регламент (ЕО) № 1010/2009 се изменя, както следва:
(1)
В член 4 се добавя следния параграф:
„Относно букви в) и г) от първи параграф, държавите-членки докладват без забавяне на Комисията наименованието и това под чий флаг плават съдовете на трета държава, които са инспектирани и датата на инспекцията. Комисията предоставя тази информация на други държави-членки.“
(2)
Приложение се изменя, както е посочено в приложение II към настоящия регламент.
Член 3
Влизане в сила
Настоящият регламент влиза в сила на седмия ден след публикуването му в Официален вестник на Европейския съюз.
Той се прилага от 1 януари 2010 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 януари 2010 година.

Labels: 10
12
5
6